Fælles forslag til RÅDETS FORORDNING om ændring af forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo /* JOIN/2014/07 final - 2014/0060 (NLE) */





BEGRUNDELSE (1) Ved Rådets forordning (EF) nr. 1183/2005 får Rådets afgørelse 2010/788/FUSP virkning, og der indføres visse foranstaltninger mod personer, der bryder våbenembargoen over for Den Demokratiske Republik Congo, herunder en indefrysning af deres aktiver. (2) FN's Sikkerhedsråds resolution (UNSCR) 2136 (2014) af 30. januar 2014 ændrede kriterierne for, hvilke personer og enheder der skal være omfattet af de restriktive foranstaltninger, der er fastlagt i punkt 9 og 11 i UNSCR 1807 (2008). (3) Da denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at kunne gennemføre den, navnlig for at sikre, at de økonomiske aktører i alle medlemsstater anvender den på samme måde. (4) Unionens højtstående repræsentant for udenrigsanliggender og sikkerhedspolitik og Europa-Kommissionen bør foreslå at ændre forordning (EF) nr. 1183/2005 i overensstemmelse hermed. 2014/0060 (NLE) Fælles forslag til RÅDETS FORORDNING om ændring af forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP[1], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Foranstaltningerne i afgørelse 2010/788/FUSP får virkning ved Rådets forordning (EF) nr. 1183/2005[2]. Bilag I til forordning (EF) nr. 1183/2005 indeholder en liste over fysiske og juridiske personer, enheder eller organer, der ifølge forordningen er omfattet af indefrysningen af pengemidler og økonomiske ressourcer. (2) FN's Sikkerhedsråds resolution (UNSCR) 2136 (2014) af 30. januar 2014 ændrede kriterierne for, hvilke personer og enheder der skal være omfattet af de restriktive foranstaltninger, der er fastlagt i punkt 9 og 11 i UNSCR 1807 (2008). (3) Da denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for at kunne gennemføre den, navnlig for at sikre, at de økonomiske aktører i alle medlemsstater anvender den på samme måde. (4) Forordning (EF) nr. 1183/2005 bør derfor ændres i overensstemmelse hermed — VEDTAGET DENNE FORORDNING: Artikel 1 I forordning (EF) nr. 1183/2005 foretages følgende ændringer: Artikel 2a, stk. 1, affattes således: "Artikel 2a 1. Bilag I omfatter fysiske eller juridiske personer, enheder eller organer, der af sanktionskomitéen eller FN's Sikkerhedsråd er udpeget som værende: a) personer eller enheder, der bryder våbenembargoen og dertil knyttede foranstaltninger som omhandlet i artikel 1 i afgørelse 2010/788/FUSP og artikel 2 i forordning (EF) nr. 889/2005[3] b) politiske og militære ledere af udenlandske væbnede grupper, der opererer i Den Demokratiske Republik Congo, og som hindrer afvæbning og frivillig hjemsendelse eller genbosættelse af kombattanter, der tilhører sådanne grupper c) politiske og militære ledere af congolesiske militser, herunder dem der modtager støtte, der ikke stammer fra Den Demokratiske Republik Congo, og som forhindrer deres kombattanter i at deltage i afvæbnings-, demobiliserings- og reintegrationsprocesserne d) personer eller enheder, der opererer i Den Demokratiske Republik Congo, og som rekrutterer eller anvender børn i væbnede konflikter i strid med gældende folkeret e) personer eller enheder, der opererer i Den Demokratiske Republik Congo, og som er involveret i planlægning af, ledelse af eller deltagelse i alvorlige krænkelser, der er rettet mod børn eller kvinder i væbnede konflikter, herunder drab og lemlæstelse, voldtægt og andre seksuelle overgreb, bortførelse, tvangsfordrivelse og angreb på skoler og hospitaler f) personer eller enheder, der hindrer adgangen til eller fordelingen af humanitær bistand i Den Demokratiske Republik Congo g) personer eller enheder, der støtter væbnede grupper i Den Demokratiske Republik Congo gennem ulovlig handel med naturressourcer, herunder guld eller vildtlevende dyr samt produkter, der stammer fra vildtlevende dyr h) personer eller enheder, der handler på vegne af eller efter instruks fra en person eller enhed, der er opført på listen, eller handler på vegne af eller under ledelse af en enhed, der ejes eller kontrolleres af en person eller enhed, på listen i) personer eller enheder, der planlægger, leder, tilskynder til eller deltager i angreb mod de fredsbevarende styrker i FN's stabiliseringsmission i Den Demokratiske Republik Congo (MONUSCO) j) personer eller enheder, der yder økonomisk, materiel eller teknologisk støtte til en person eller enhed, der er opført på listen, eller leverer varer eller tjenester til eller til støtte for en person eller enhed på listen. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EUT L 336 af 21.12.2010, s. 30. [2] Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT L 193 af 23.7.2005, s. 1). [3] Rådets forordning (EF) nr. 889/2005 af 13. juni 2005 om indførelse af visse restriktive foranstaltninger over for Den Demokratiske Republik Congo og om ophævelse af forordning (EF) nr. 1727/2003 (EUT L 152 af 15.6.2005, s. 1).